open-index/open-wikipedia-markdown huggingface dataset:
Dubaj (emirát)

**Dubaj** (slovenský normovaný názov; po arabsky إمارة دبيّ - Imára Dubajj - doslova: Emirát Dubaj) je jeden z emirátov v Spojených arabských emirátoch (SAE) v Perzskom zálive. Je najľudnatejším a druhým najväčším emirátom Spojených arabských emirátov, hneď po emiráte Abú Zabí.

Emirát Dubaj leží na Arabskom polostrove v Perzskom zálive a je svojimi 4 114 km² a 3,4 mil. obyvateľmi (2020) po Abú Zabí druhý najväčší. Vládcom Dubaja je šejk Muhammad bin Rášid Ál Maktúm, ktorý je viceprezidentom a premiérom SAE (Hlavou SAE je emir Abú Zabí). Hlavným centrom emirátu je mesto Dubaj, v ktorom žije okolo 85 % obyvateľov emirátu. Najväčšiu časť emirátu zaberá púšť. Emirát sa nečlení na žiadne nižšie administratívne jednotky, no od roku 1954 pôsobí v rámci emirátu inštitúcia "Obec Dubaj" (po anglicky Dubai Municipality), ktorá má na starosti bežné záležitosti emirátu, ako sú zdravie, životné prostredie či územné plánovanie.

Dni voľna pripadali v Dubaji a celých SAE doposiaľ na štvrtok/piatok, ale od septembra 2006 sú preložené na piatok a sobotu. Všetky štátne a verejné inštitúcie, vládne úrady, súkromné školy sú viazané novými pravidlami.

## Referencie


## Súvisiace články
* Ski Dubai - krytá lyžiarska zjazdovka v Dubajskej púšti
* Jumeirah Group - luxusný dubajský hotelový reťazec
* Palm Islands - umelo vytvárané polostrovy a súostrovia v Dubaji

## Zdroj

Kategória:Spojené arabské emiráty
Selman Waksman

**Selman Abraham Waksman** (* 22. júl 1888, Nova Pryluka, blízko Kyjeva, Ukrajina, Ruská ríša – † 16. august 1973, Woods Hole, Massachusetts, USA bol americký biochemik, mikrobiológ a profesor na Rutgers University židovského pôvodu. V&nbsp;roku 1952 získal Nobelovu cenu za fyziológiu alebo medicínu za „objav prvého antibiotika účinného proti tuberkulóze – streptomycínu“.

## Životopis
Skúmal prevažne organizmy žijúce v pôde. Objavil významné antibiotikum známe ako streptomycín. Jeho práca však viedla k objavom ďalších najmenej dvanástich antibiotík (napr. neomycín, candicidin a ďalších) a k založeniu vedeckého inštitútu *Waksman Institute of Microbiology*, ktorý sa nachádza v Busch campus na Rutgers University v meste Piscataway, New Jersey, USA.

V roku 1950 bol ocenený Leeuwenhoekovou medailou a od roku 1952 je držiteľom Nobelovej ceny za fyziológiu alebo medicínu za objav streptomycínu, prvého účinného antibiotika proti tuberkulóze.

Je tiež autorom alebo spoluautorom niekoľkých mikrobiologických diel a publikácií.

## Referencie


## Iné projekty

## Externé odkazy
* Profil na Nobelprize.org
* Biografia na Nobelprize.org

## Zdroj

Kategória:Biológovia USA
Kategória:Chemici USA
Kategória:Biochemici USA
Kategória:Biológovia židovského pôvodu
Kategória:Chemici židovského pôvodu
Kategória:Osobnosti USA židovského pôvodu
Kategória:Ukrajinské osobnosti židovského pôvodu
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Nositelia Leeuwenhoekovej medaily
Kategória:Naturalizované osobnosti USA
Kategória:Absolventi University of California, Berkeley
Kategória:Členovia American Academy of Arts and Sciences
Kategória:Členovia United States National Academy of Sciences
Charles Louis Alphonse Laveran

**Charles Louis Alphonse Laveran** (* 18. jún 1845, Paríž, Francúzsko – † 18. máj 1922, tamtiež) bol francúzsky lekár.

V roku 1907 získal Nobelovu cenu za fyziológiu alebo medicínu za úspechy
vo výskume prvokov zapríčiňujúcich choroby. 

## Referencie

## Iné projekty

## Externé odkazy
* Profil na nobelprize.org
* Biografia na nobelprize.org

## Zdroj

Kategória:Francúzski lekári
Kategória:Nositelia Nobelovej ceny za fyziológiu alebo medicínu
Kategória:Francúzski nositelia Nobelovej ceny
Kategória:Pochovaní na cintoríne Montparnasse
Kategória:Osobnosti z Paríža
Kategória:Absolventi Štrasburskej univerzity
Britannia Bridge

**Britannia Bridge** () je oblúkový most medzi waleskou dedinou Llanfairpwllgwyngyll a mestom Bangor. Most sa nachádza neďaleko mosta Menai Suspension Bridge.

Most bol dokončený 5. marca 1850 a autormi tohoto tubusového mosta boli William Fairbairn a Robert Stephenson. Podobne ako ďalší Stephensonov tubusový most, neďaleký Conwy Railway Bridge, most Britannia Bridge bol taktiež súčasťou železnice Chester and Holyhead Railway, ktorá viedla z prístavu v Holyheade do Creweu. V máji 1970 zachvátil most požiar, ktorý poškodil pôvodné tubusy. V rokoch 1970 – 1971 boli pôvodné tubusy zničené a medzi pôvodnými pylónmi boli postavené nové oceľové oblúky. Znovu bol do prevádzky uvedený 30. januára 1972. Od roku 1980 slúži aj pre cestnú premávku.

Celková dĺžka mosta je  a dve hlavné rozpätia sú  dlhé.

## Galéria

Súbor:Britannia Bridge - circa 1852.jpg|Pôvodný vzhľad mosta
Súbor:Civil engineering; one section of the Menai box girder bridg Wellcome V0024351.jpg|Prierez tubusu
Súbor:Britannia Bridge wrought iron section.jpg|Prierez tubusu nachádzajúci sa pri moste
Súbor:Golygfeydd Gwynedd (15091264607).jpg|Socha leva pri moste


## Referencie

## Iné projekty

Kategória:Architektúra z 1850
Kategória:Tubusové mosty
Kategória:Oblúkové mosty
Kategória:Cestné mosty vo Walese
Kategória:Železničné mosty vo Walese
Kategória:Kamenné mosty
Kategória:Anglesey
Kategória:Pamiatkovo chránené budovy II. stupňa vo Walese
Fudžajra (emirát)

thumb|Vlajka Fudžajry

**Fudžajra** (arabsky الفجيرة, al-fuǧayrah) je jedným zo siedmich emirátov, tvoriacich Spojené arabské emiráty. Nachádza sa na ich východe, pri hraniciach s Ománom.

Má rozlohu  a má približne 316 790 obyvateľov (2022), ktorí žijú hlavne v rovnomennom hlavnom meste. Územie emirátu je prevažne hornaté, čo je príčinou relatívne vysokých dažďov, ktoré umožňujú poľnohospodárstvo.

Roku 1902 sa emirát stal britským protektorátom a roku 1971 sa stal súčasťou Spojených arabských emirátov. 

thumb|Mapa emirátu

Emirát je absolutistickou monarchiou, takže všetku moc má emir Hamad bin Mohammed Al Sharq, ktorý vládne od roku 1974. Vládu tvorí emir a členovia jeho rodiny, pričom niekoľko členov miestnych významných rodín má poradný hlas. Emir oznamuje svoje rozhodnutia vláde a po ich prijatí sa stávajú zákonom. Prakticky nie je rozdiel medzi emirovým súkromným majetkom a štátnym majetkom. Ako právo je uplatňovaná šaría, vrátane verejného bičovania za rôzne prehrešky.

Ekonomicky krajina závisí na dotáciách z federácie. Miestny priemysel je najmä stavebníctvo, turizmus a existuje tu bezcolná zóna.

## Správne členenie
Emirát sa člení na dve obce:
* Fudžajra
* Dibba Al Fujayrah
 
## Referencie


## Externé odkazy
* Fujairah Tourism Bureau 
* Fujairah EÚ Portal 
* Fujairah Municipality 
* Fujairah Police 
* Fujairah Higher Colleges - About Fujairah 

## Zdroj

Kategória:Spojené arabské emiráty
Umm al-Kuvajn (emirát)

thumb|Umiestnenie emirátu v SAE

**Umm al-Kuvajn** (arabsky أم القيوين) je jeden zo siedmich emirátov v Spojených arabských emirátoch. Nachádza sa na severe krajiny. Jeho hlavným mestom je rovnomenné mesto Umm al-Kuvajn. V roku 2003 mal 62 000 obyvateľov, čo z neho robilo najmenej ľudnatý emirát v SAE.

## Zdroj

Kategória:Spojené arabské emiráty
Šardžá (emirát)

thumb|right|Šardžá na mape

**Šardžá** ( – *aš-Šárika*) je tretí najväčší emirát Spojených arabských emirátov a zároveň jeden zo šiestich zakladajúcich členov tejto federácie. Emirát má rozlohu 2600 km² a v roku 2008 mal 800 000 obyvateľov. Ako jediný leží ako na pobreží Perzského zálivu, tak aj na pobreží Ománskeho zálivu. Metropolou emirátu je mesto Šardžá.

## Geografia
Emirát sa skladá z niekoľkých oddelených častí:
* Väčšej západnej, prevažne púštnej časti, ležiacej pri pobreží Perzského zálivu, v ktorej sa nachádza aj jeho metropola
* Niekoľko oddelených exkláv ležiacich v horách na východe a v takmer všetkých prípadoch obmývaných vodami Ománskeho zálivu:
** Dibbá al-Hisn ()
** Kalbá’ ()
** Khúrfakkán ()
** An-Nahwa ()

## Správne členenie
Emirát sa v súčasnosti člení na 6 obcí :
* Šardžá
* Ad-Daíd ()
* Al-Hamríja ()
* Kalbá’
* Khúrfakkán 
* Dibbá al-Hisn

## Historický prehľad
Mesto Šardžá patrilo k najbohatším mestám v oblasti s osídlením trvajúcim vyše 5000 rokov. Začiatkom 18. storočia ovládol mesto kmeň Kásimovcov a v roku 1727 tu vyhlásil nezávislý štát.

8. januára 1820 podpísal emir, šejk Sultán bin Sakr al-Kásimí, ako aj predstavitelia ďalších štátov v oblasti Perzského zálivu, s Britmi Generálnu mierovú zmluvu (*General Maritime Treaty*), v ktorej sa zriekli prevádzkovania pirátstva a obchodu s otrokmi. Roku 1853 potom nasledovala zmluva o večnom mieri (*Perpetual Maritime Truc*), ktorú prijal britský protektorát a bol potom spravovaný v rámci Britskej Indie.

Roku 1892 potom nasledovala ďalšia protektorátna zmluva, čím sa emirát Šardžá stal jedným zo štátov tzv. Zmluvného Ománu. K emirátu Šardžá pôvodne patril celý severovýchod dnešných Spojených arabských emirátov, ale v priebehu 19. a 20. storočia došlo k oddeleniu niektorých jeho východných častí, pričom niektoré z nich vládcovia emirátu Šardžá neskôr opätovne pripojili k svojmu územiu. Tak došlo roku 1866 k osamostatneniu emirátu Rás al-Chajmá (v rokoch 1900-1921 ho však emirát Šardžá opäť ovládal) a roku 1901 k osamostatneniu emirátu Fudžajra. V prípade k emirátu neskôr trvalo znovupripojených častí išlo o tieto štáty: Dibbá al-Hisn (emirát v rokoch 1871-1951), Al-Hamríja (emirát v rokoch 1875-1922), Hira (emirát v rokoch 1915-1942), Kalbá’ (emirát v rokoch 1903-1952).

Roku 1971 sa potom stal emirát Šardžá jedným zo zakladajúcich štátov Spojených arabských emirátov.

V roku 2019 získala Šardžá titul *UNESCO Creative City of Crafts & Folk Art*.

## Referencie


## Zdroj

Kategória:Spojené arabské emiráty
Styx (mesiac)

thumb|Snímka, na ktorej nie je vidno žiadny povrchový detail, len natiahnutý tvar Styxu.
**Styx** je mesiac Pluta, ktorý bol objavený pomocou Hubbleovho vesmírneho ďalekohľadu na prelome júna a júla 2012, pričom objav bol oznámený verejnosti 11. júla 2012. Ide o piaty potvrdený mesiac Pluta, ktorý bol objavený približne rok po Kerberovi, štvrtom mesiaci Pluta.

## Objav
Mesiac bol objavený pomocou deviatich snímok urobených medzi 26. júnom a 9. júlom Hubblovým vesmírnym ďalekohľadom, respektíve jeho najmodernejším snímačom Wide Field Camera 3. Snímky boli nadobudnuté v rámci prieskumu pripravujúceho sa na prelet sondy New Horizons, ktorá okolo Pluta preletela v polovici júla 2015.

Objavy ďalších mesiacov vzbudili obavy, či oblasť nie je príliš zahustená aj ďalšími menšími telesami, a či by niektoré z nich alebo planetárny prstenec mohli sondu ohroziť.

## Vlastnosti
Mesiac má podľa odhadov zakladajúcich sa na vedomosti zdanlivej veľkosti a na predpoklade albeda v rozmedzí od 0,35 do 0,04 priemer 10 až 25 kilometrov. Odhadovaná doba obehu je 20,2 ± 0,1 dní, teda 5,4% od dráhovej rezonancie 1:3 s dobou obehu Chárona okolo Pluta.

## Pôvod
Pomerne zložitý mesačný systém Pluta by mohol byť výsledkom dávnej zrážky Pluta s nejakým iným objektom Kuiperovho pásu.

## Referencie

Kategória:Mesiace Pluta
Kategória:Astronomické objekty objavené v roku 2012
Filinos

**Filinos** (*Filinos*) môže byť:
* aténsky rétor v 4. stor. pred Kr., pozri Filinos z Atén
* grécky historik v 3. stor. pred Kr., pozri Filinos z Agrigentu
* grécky lekár v 3. stor. pred Kr., pozri Filinos (lekár)
* olympijský víťaz v 3. stor. pred Kr., pozri Filinos z Kosu
Alfred Day Hershey

**Alfred Day Hershey** (* 4. december 1908, Owosso, Michigan, USA – † 22. máj 1997, Syosset, New York) bol americký bakteriológ a genetik. 

Vyštudoval Michigan State University, kde v roku 1930 získal bakalársky titul nasledovaný titulom PhD. v roku 1934. 

V roku 1969 získal Nobelovu cenu za fyziológiu alebo medicínu. Je známy podaním definitívneho dôkazu, že DNA je nositeľkou genetickej informácie. Túto skutočnosť dokázal v roku 1952 spolu so svojou asistentkou Marthou Chase vykonaním tzv. Hersheyho-Chasovej experimentu.

## Referencie


## Externé odkazy
* Biografia na nobelprize.org
* Biographical Memoir: Alfred Day Hershey 
* Key Participants: Alfred D. Hershey  

## Zdroj

Kategória:Biológovia USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Osobnosti z Michiganu
Filinos z Kosu

**Filinos** (*Filinos*) bol päťnásobný olympijský víťaz v bežeckých disciplínach v 3. stor. pred Kr.

Filinos, syn Hégepolida z ostrova Kos, bol v starovekom Grécku päťnásobným olympijským víťazom na troch po sebe idúcich hrách, a to v rokoch 264 a 260 pred Kr. v behu na jedno stadion a behu na dve stadiá a v roku 256 pred Kr. v behu na dve stadiá. V bežeckých disciplínach sa presadil aj na ostatných celogéckych hrách, z pýtických a z nemejských hier si odniesol po štyri víťazné vence a  z isthmických hier až jedenásť. V starovekom Grécku sa víťaz všetkých štyroch hier nazýval *periodonikés* (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili *periodos* (pravidelný obeh).

Filina v staroveku ospieval básnik Theokritos zo Syrakúz, ktorý prežil časť svojho života na ostrove Kos. Pausanias, ktorý v druhom storočí navštívil Olympiu, uvádza, že sochu Filina videl v posvätnom okrsku olympijskej *Altidy*.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Nozomi

**Nozomi** bola japonská kozmická sonda na výskum Marsu. Jej meno znamená v preklade „nádej“, a bola prvým pokusom iného štátu než je Sovietsky zväz/Rusko a USA o dosiahnutie Marsu. Podľa plánu mala skúmať Mars z výstrednej obežnej dráhy po dobu tri až päť rokov. Stredobodom štúdia malo byť správanie sa vysokej atmosféry Marsu pod vplyvom slnečného vetra. 

Do kozmu ju vyniesla štvorstupňová nosná raketa M-5 4. júla 1998. Na rozdiel od predošlých sond, ktoré z parkovacej orbity Zeme zamierili rovno k Marsu, Nozomi dvakrát letela k Mesiacu a späť k Zemi, aby zvýšila svoju rýchlosť. Po skončení manévrovania však nedosiahla plánovaný kurz a preto nemohla Mars dostihnúť v roku 1999, ako bolo naplánované, ale musela k nemu letieť po takzvanej núdzovej dráhe s príletom až koncom roka 2003. Tým však problémy nekončili. Nozomi zlyhal hlavný komunikačný systém, vyskytli sa poruchy v systéme zásobovania elektrickou energiou a dokonca hrozila zrážka sondy s Marsom. Viaceré poruchy spôsobili silné slnečné erupcie v roku 2002. Nozomi sa napokon s planétou nezrazila a minula ju vo vzdialenosti 894 km, ale v tom čase už riadiace stredisko Sagamihara Spacecraft Operations Center nemalo so sondou spojenie. Zostala teda obiehať Slnko ako ďalšia z neúspešných sond poslaných k Marsu pred ňou.

## Pozri aj
* Prieskum Marsu kozmickými sondami

## Zdroj
* Nozomi v Space-40 

Kategória:Prieskum Marsu
Kategória:Sondy JAXA
Kategória:Neaktívne sondy
Kategória:Neúspešné sondy
Kategória:Kozmonautika v 1998
Albrecht Kossel

**Ludwig Karl Martin Leonhard Albrecht Kossel** (* 16. september 1853, Rostock, Nemecký spolok – † 5. júl 1927, Heidelberg, Nemecká ríša) bol nemecký lekár. 

V roku 1910 získal Nobelovu cenu za fyziológiu alebo medicínu  za výskum v cytológii, najmä proteínov a nukleových kyselín.

## Životopis
Narodil sa v rodine pruského diplomata. V roku 1872 začal študovať medicínu v Štrasburgu a v roku 1878 promoval v Rostocku.

V roku 1883 bol menovaný riaditeľom Fyziologického ústavu v Berlíne, kde sa stal aj mimoriadnym profesorom. Od roku 1895 bol riadnym profesorom fyziológie na univerzite v Marburgu a od roku 1901 v Heidelbergu, kde prednášal až do roku 1924. 

Bol ženatý, s manželkou mali dcéru a syna, známeho fyzika Walthera Kossela (* 1888 –  † 1956).

## Referencie

## Iné projekty

## Externé odkazy
* Biografia na nobelprize.org

## Zdroj

Kategória:Nemeckí lekári
Kategória:Nositelia Nobelovej ceny za fyziológiu alebo medicínu
Kategória:Nemeckí nositelia Nobelovej ceny
Kategória:Osobnosti z Rostocku
Kategória:Absolventi Štrasburskej univerzity
George Richards Minot

**George Richards Minot** (* 2. december 1885, Boston, Massachusetts, USA – † 25. február 1950, New York, New York) bol americký lekár.

V roku 1934 získal Nobelovu cenu za fyziológiu alebo medicínu  "za objav týkajúci sa liečby anémie pečeňou".
Spolu s ním boli ocenení William Parry Murphy a George Hoyt Whipple.

## Životopis
Najprv študoval zoológiu, v roku 1912 získal doktorát medicíny na Harvard University.
Po praxi na interne v General Hospital pracoval v nemocnici a lekárskej fakulte Johns Hopkins University. V roku 1922 prijal miesto na Harvard University, kde získal v roku 1928 titul profesora medicíny.

Vo svojej vedeckej práci sa venoval hlavne výskumu krvi, krvnému obehu, krvnej zrážanlivosti, problematike krvácania, anémii a leukémii. V tom čase bola veľmi rozšírená perniciózna anémia, preto v roku 1926 spolu s Murphym nadviazali na Whippleove pokusy a podávali chorým surovú pečeň. Napriek nevýhodám, ktoré boli s konzumáciou pečene spojené, dosiahli obdivuhodné liečebné výsledky.

## Referencie

## Iné projekty

## Externé odkazy
* Biografia na nobelprize.org

## Zdroj

Kategória:Lekári USA
Kategória:Absolventi Harvard University
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Osobnosti z Bostonu (Massachusetts)
Hádzaná na Panamerických hrách 2003

**Hádzaná na Panamerických hrách 2003** bol hádzanársky turnaj v rámci multišportového podujatia Panamerických hier 2003. Konal sa v Santo Domingo, v Dominikánskej republike od 2.11. augusta 2003, za účasti 8 mužských a 6 ženských tímov. Hádzanársky turnaj sa na hrách organizuje od roku 1987, a toto bolo jeho 5. vydanie. Zápasy sa hrali v aréne Complejo Deportivo 2003, ktorý sa nachádza v športovom komplexe Complejo Olímpico Parque del Este a má kapacitu 2 700 divákov. V mužskej aj v ženskej kategórii zvíťazili reprezentácie Brazílie.

Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 2004, ktoré sa uskutočnili v Aténach. Kvalikovali sa naň iba víťazné družstvá v oboch kategóriách.

## Kvalifikácia
;Muži

Pozn: Kanada sa z turnaja odhlásila, mala ju nahradiť Guatemala, ktorú následne nahradilo Čile.

;Ženy

Pozn: Kanada sa z turnaja odhlásila, malo ju nahradiť Portoriko, ktoré následne nahradil Uruguaj.

## Výsledky
### Muži
#### Základné skupiny
##### Skupina A

##### Skupina B

#### Play off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základná skupina

#### Play off
##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Externé odkazy
* Hádzaná na oficiálnej stránke Panamerických hier 2003 (archive.org) 
* Oficiálna stránka Panamerickej hádzanárskej federácie /

## Zdroj
* Turnaj mužov a žien na stránke todor66.com 

Kategória:Hádzaná v 2003
Kategória:Hádzaná na Panamerických hrách
Kategória:Panamerické hry 2003
Hérodotos (rozlišovacia stránka)

**Hérodotos** (*Hérodotos*) môže byť:
* grécky historik v 5. stor. pred Kr., pozri Hérodotos
* grécky filozof, epikurovec z 3. stor. pred Kr., pozri Hérodotos (epikurovec)
* olympijský víťaz v 3. stor. pred Kr., pozri Hérodotos z Klazomenai
* grécky lekár v 2. stor. pred Kr., pozri Hérodotos (lekár)
* grécky skeptický filozof z 2. storočia, pozri Hérodotos z Tarzu
Stephen Amell

**Stephen Amell** (* 8. máj 1981, Toronto, Ontário, Kanada) je kanadský herec. Preslávila ho postava *Olivera Queena*, ktorú stvárňuje v americkom seriáli stanice CW, *[[Arrow]]*.

## Detstvo a mladosť
Stephen Amell sa narodil v Toronte v Kanade. Herec Robbie Amell je jeho bratranec.

## Kariéra
Stephen Amell sa v roku 2004 objavil v dvoch epizódach štvrtej série seriálu *Queer as Folk* ako inštruktor *Liberty Ride*. Tiež stvárnil rolu *Adama* v prvej sezóne televízneho seriálu *Dante's Cove*; v jeho druhej sezóne bol nahradený hercom Jonom Flemingom.

V roku 2007 získal cenu Gemini Award, za jeho rolu v kanadskom sci-fi seriáli *Regenesis*. Amell bol tiež nominovaný na ocenenie Gemini Award, v kategórii Best Ensemble Cast, za rolu v seriáli *Rent-a-Goalie*.

Mal opakujúce sa úlohy v televíznom seriáli *Da Kink in My Hair a Heartland*. 3. decembra 2010, sa pripojil k obsadeniu seriálu Upírske denníky, kde v 2. sérii stvárnil vlkolaka *Bradyho*.

V roku 2011 si Amell zahral rolu *Jorana van der Sloota* v televíznom filme s názvom *Justice for Natalee Holloway*.

2. októbra 2011 mala premiéru 3. séria seriálu *Hung* (na stanici HBO), v ktorej Amell stvárnil rolu 25-ročného čašníka *Jasona*, ktorý je gigolo a má konkurovať Rayovi. V seriáli *90210* stvárnil postavu *Jima*.

28. októbra 2011 Stephen Amell oznámil, že práve dokončil natáčanie vianočnej epizódy v seriáli *New Girl*, v ktorej pôsobí Zooey Deshcanel a Max Greenfield. O skúsenostiach z natáčania jeho prvej "polhodinovej komédie" hovoril v interview pre Daemon's TV.

Dňa 9. novembra 2011 The Hollywood Reporter oznámil, že Stephen Amell bol vybraný ako hosťujúci herec do role *Scottieho*, paramedika, v seriáli stanice ABC s názvom *Private Practice*. Amell začal natáčať v polovici novembra a pomocou svojich Facebookových stránok oznámil, že sa tieto epizódy budú vysielať pravdepodobne začiatkom januára.

V januári roku 2012 získal hlavnú rolu v televíznom seriáli stanice The CW s názvom *[[Arrow]]*, ktorý sa natáča podľa komiksového hrdinu *Green Arrow*.

6. novembra 2014 sa Amell pripojil ku komédii *Whatever Makes You Happy* založenej na rovnomennom románe od Williama Sutcliffeho.

Amell si zahral *Caseyho Jonesa* v pokračovaní filmu *Ninja Korytnačky 2* v roku 2016, rovnako, ako si zahral po boku so Susan Sarandon vo filmovej adaptácii románu *Whatever Makes You Happy*. 

## Súkromný život
25. decembra 2012 si vzal americkú herečku a modelku Cassandru Jean v súkromnom podniku v Karibiku. Druhýkrát sa vzali 26. mája 2013 v New Orleans. Majú spolu dcéru Mavi Alexandru, ktorá sa narodila 15. októbra 2013.
## Filmografia

### Film

### Televízia

## Iné projekty

## Externé odkazy
*  
* 
* 

## Zdroj

Kategória:Kanadskí filmoví herci
Kategória:Kanadskí televízni herci
Kategória:Osobnosti z Toronta
Severn Bridge

**Severn Bridge** je visutý most spájajúci Anglicko a Wales pri meste Bristol. Most je jedna z troch spojníc cez rieku Severn pri jej ústí.

Most bol postavený v rokoch 1961 – 1966 a autormi jeho návrhu boli spoločnosti Mott, Hay and Anderson a Freeman Fox and Partners. Celý most je zložený zo štyroch spojených častí:
* **Aust Viaduct** –  dlhý trámový viadukt s tromi rozpätiami. Zabezpečuje príjazd na visutý most z anglickej strany rieky Severn.
* **Severn Bridge** – hlavný visutý most. Celková dĺžka mosta je približne . Hlavné rozpätie je  dlhé, dve bočné rozpätia sú  dlhé. Dva pylóny sú  vysoké. Mostovka sa nachádza  nad hladinou rieky Severn. Po dokončení sa jeho hlavné rozpätie stalo tretím najdlhším mostným rozpätím v Európe (dlhšie mali len Ponte 25 de Abril a Forth Road Bridge). 
* **Beachley Viaduct** –  dlhý viadukt premosťujúci malý polostrov pri ústí rieky Wye, na ktorom sa nachádza dedina Beachley.
* **Wye Bridge** – zavesený most cez rieku Wye pri jej ústí do rieky Severn. Celková dĺžka mosta je , hlavné rozpätie má , dve bočné rozpätia sú  dlhé. Dva pylóny sú  vysoké.


Súbor:Construction of Severn Bridge.jpg|Výstavba mosta, 1965 
Súbor:River Wye estuary and M48 Wye road bridge.jpg|Wye Bridge


## Pozri aj
* Second Severn Crossing
* Severn Tunnel

## Referencie

## Iné projekty

Kategória:Architektúra z 1966
Kategória:Visuté mosty
Kategória:Cestné mosty v Anglicku
Kategória:Cestné mosty vo Walese
Kategória:Stavby v Gloucestershire
The Miracle

***The Miracle*** je trinástym štúdiovým albumom britskej rockovej skupiny Queen. V roku 1989 ho vydali hudobné vydavateľstvá Parlophone (Spojené kráľovstvo) a Capitol / Hollywood (Spojené štáty). Nahrávanie albumu trvalo celý rok: od januára 1988 do januára 1989. Album sa dostal na vrcholy hudobných rebríčkov v Spojenom kráľovstve, Rakúsku, Nemecku, Holandsku a Švajčiarsku, v Spojených štátoch bol v rebríčku ''Billboard'' 200 na 24.&nbsp;pozícii. Odhadovaný predaj nosičov albumu *The Miracle* je 9,5&nbsp;milióna nosičov. Podľa Allmusic je tento album spolu s  *[[The Game]]* najlepším, ktorý skupina Queen vydala v priebehu 80. rokov 20. storočia.

## Zoznam skladieb
;Prvá strana
# „Party“ (John Deacon, Brian May, Freddie Mercury) - 2:24
# „Khashoggi's Ship“ (Queen) - 2:47
# „The Miracle“ (Mercury, Deacon) - 5:02
# „I Want It All“ (May) - 4:41
# „The Invisible Man“ (Roger Taylor) - 3:55
;Druhá strana
#  „Breakthru“ (Mercury (intro), Taylor) - 4:07
# „Rain Must Fall“ (Deacon (music), Mercury (lyrics)) - 4:20
# „Scandal“ (May) - 4:42
# „My Baby Does Me“ (Mercury, Deacon) - 3:22
# „Was It All Worth It“ (Mercury) - 5:45
;Pridané nahrávky (vo verzii na CD)
#  „Hang On in There“ (Queen) - 3:46
# „Chinese Torture“ (May) - 1:46
# „The Invisible Man" (12" version - Taylor) - 5:29
;Bonus reedície 1991 Hollywood Records CD
#  „Scandal“ (12" mix) - 6:34
;Bonus EP reedície 2011	
# „I Want It All“ (single version)
# „The Invisible Man“ (demo version with guide vocal, August 1988)
# „Hang On in There“ (B-side)
# „Hijack My Heart“ (B-side)
# „Stealin'“ (B-side)
# „Chinese Torture“ (instrumental)
# „The Invisible Man“ (12" version)
;Bonus reedície 2011 - videá z iTunes	
#  „I Want It All“ (promo video, 1989)
# „The Making of The Miracle promo video“ (1989)
# „The Making of The Miracle album cover“ (1989)

## Výroba albumu
*Freddie Mercury: spev a vokály, klavír, klávesové nástroje, syntetizátory, programovanie v skladbe „Party“
*Brian May: elektrická gitara a akustická gitara, vokály, druhý sólový spev v skladbách „Party" a „I Want It All“, klávesy v skladbách „Scandal“ a „Was it All Worth It“, programovanie v skladbe „I Want It All“
*Roger Taylor: bicie nástroje, elektronické bicie v skladbe „Rain Must Fall“, vokály, spev v skladbe „The Invisible Man“, elektrická gitara v skladbe „The Invisible Man“, klávesy v skladbách „The Invisible Man“ a „Breakthru“, programovanie v skladbách „Party“, „I Want It All“ a „Breakthru“
*John Deacon: basová gitara, elektrická gitara v skladbách „Party“, „The Invisible Man“ a „Rain Must Fall“, klávesy v skladbách „My Baby Does Me“ a „Rain Must Fall“
;Spolupráca na výrobe
*David Richards - klávesy v skladbách „I Want It All“, „The Invisible Man“ a „Breakthru“, sampler v skladbe „Scandal“, programovanie v skladbách „Rain Must Fall“, „My Baby Does Me“ a „Breakthru“, inžiniering
*Asistenti výroby - Andrew Bradfield, John Brough, Angelique Cooper, Claude Frider, Andy Mason, Justin Shirley-Smith
*Audio mastering - Kevin Metcalf a Gordon Vickary
*Programovanie - Brian Zellis
*Dizajn obalu - Richard Gray
*Pôvodná fotografia - Simon Fowler

## Referencie

*

Kategória:Hudobné albumy z 1989
Kategória:Albumy Queen
Willem Einthoven

**Willem Einthoven** (* 21. máj 1860, Semarang, Indonézia, vtedy Holandská Východná India – † 29. september 1927, Leiden, Holandsko) bol holandský lekár a fyziológ, narodený v dnešnej Indonézii. Bol tiež fyzikom, hlavnou oblasťou jeho záujmu sa stala elektrofyziológia. Zaoberal sa záznamom akčných prúdov činnosti srdca. Na základe vlastného bádania zostrojil v roku 1903 prvý elektrokardiogram (EKG) a v roku 1905 vykonal prvý telemedicínsky prenos EKG na vzdialenosť 1,5 km pomocou telefónnej linky.

V roku 1924 získal Nobelovu cenu za fyziológiu alebo medicínu za „objav mechanizmu tvorby elektrokardiogramu“.

Je po ňom pomenovaný rad termínov v kardiológii, napr. Einthovenov trojuholník a Einthovenov zákon.

## Životopis
náhľad|Skorý elektrokardiograf (1906)
Narodil sa vo vtedajšej Holandskej Východnej Indii, čo je dnešná Indonézia, na ostrove Jáva. Otec tam pracoval ako lekár, po jeho smrti sa matka s deťmi vrátila v roku 1870 späť do Holandska. Einthoven vyštudoval medicínu na Utrecht University a profesorom sa stal už ako 25-ročný na Univerzite v Leidene. V holandskom Leidene tiež zomrel.

## Referencie


## Iné projekty

## Externé odkazy
* Profil na nobelprize.org
* Biografia na nobelprize.org
* Heslo v encyklopédii Britannica

## Zdroj

Kategória:Holandskí lekári
Kategória:Holandskí fyziológovia
Kategória:Holandskí nositelia Nobelovej ceny
Kategória:Nositelia Nobelovej ceny za fyziológiu alebo medicínu
Kategória:Holandskí univerzitní profesori
Kriannios z Élidy

**Kriannios** (*Kriannios*) bol v starovekom Grécku olympijský víťaz v behu ťažkoodencov.

Kriannios z Élidy zvíťazil na starovekých olympijských hrách v behu ťažkoodencov. Dátum týchto hier je neznámy. Beh ťažkoodencov (*hoplitodromos*) zaradili do programu na 65. olympijských hrách v roku 520 pred Kr.. Prvým víťazom tejto disciplíny bol Damaretos z Héraie. Hoplitodromos bol športom pre dospelých mužov, ktorí už prešli vojenským výcvikom. Súťažiaci v Olympii bežali so štítom a prilbou (bez meča) na vzdialenosť dvoch alebo štyroch stadií, t. j. 384,5 resp. 769 metrov.

Staroveký autor Pausanias zaznamenal, že socha élidskeho Kriannia stála v olympijskej *Altide*. Pausanias o tom uvádza: „*To sú teda pamätníky, ktoré si predovšetkým zasluhujú zmienky, ak sa návštevník uberá označenou cestou. Ak by si ale chcel ísť od Leónidovej budovy k veľkému oltáru vpravo, nájdeš tieto pamätníky: je tu socha tenedského [[Démokrates z Tenedy|Démokrata]] a élidského Kriannia, tento dosiahol víťazstvo za beh v zbroji, Démokrates v zápasení mužov. Jeho sochu vytvoril milétsky [[Dionysikles z Milétu|Dionysikles]], Krianniovu Macedónčan [[Lysos (sochár)|Lysos]]."*. Doba Kriannia a umelcov Dionysiklea a Lysa nie je známa.
       
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu ťažkoodencov
Kategória:Starovekí športovci z Élidy
Inge Lehmannová

**Inge Lehmannová** (* 13. máj 1888, Kodaň, Dánsko – † 21. február 1993, tamtiež) bola dánska seizmologička a geofyzička.

Na začiatku tridsiatych rokov objavila na základe údajov z novozélandských zemetrasení z rokov 1928 a 1931 vnútorné jadro Zeme. Svoju hypotézu publikovala v roku 1936.

## Externé odkazy
* Inge Lehmannová v CWP at UCLA
* [Royal Society](http://www.royalsoc.ac.uk/DServe/dserve.exe?dsqIni=Dserve.ini&dsqApp=Archive&dsqCmd=show.tcl&dsqDb=Catalog&dsqPos=0&dsqSearch=(PersonCode=='NA5258')) 
* Seismology in the Days of Old 
* Ing Lehmannová v ''Statens Naturhistoriske Museum'' 
* Fünf Fakten über die Seismologin

## Zdroj

Kategória:Dánski vedci
Kategória:Dánski geofyzici
Kategória:Seizmológovia
Kategória:Ženy vo fyzike
Kategória:Členovia Kráľovskej spoločnosti
Kategória:Storoční ľudia
Kategória:Osobnosti z Kodane
Hádzaná na Panamerických hrách 2007

náhľad|Víťazné družstvo  pri odovzdávaní medailí

**Hádzaná na Panamerických hrách 2007** bol hádzanársky turnaj v rámci multišportového podujatia Panamerických hier 2007. Konal sa v Rio de Janeiro, v Brazílii od 13.22. júla 2007, za účasti 8 mužských a 8 ženských tímov. Hádzanársky turnaj sa na hrách organizuje od roku 1987, a toto bolo jeho 6. vydanie. Zápasy sa hrali v aréne Riocentro Pavilhão 3B s kapacitou 2 745 divákov, ktorý je súčasťou športového komplexu Complejo Riocentro. V mužskej aj v ženskej kategórii obhájili tituly reprezentácie Brazílie.

Tento turnaj slúžil zároveň aj ako kvalifikácia panamerických družstiev na hádzanársky turnaj Letných olympijských hier 2008, ktoré sa uskutočnili v Pekingu. Kvalikovali sa naň iba víťazné družstvá v oboch kategóriách.

## Kvalifikácia
;Muži

;Ženy

## Aréna

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

## Referencie

## Iné projekty

## Externé odkazy
* Hádzaná na oficiálnej stránke Panamerických hier 2007 (archive.org) 
* Oficiálna stránka Panamerickej hádzanárskej federácie /
* Oficiálna stránka Panamerickej športovej organizácie /

## Zdroje
* Oficiálne výsledky Panamerických hier 2007 (archive-org) 
* Hádzanársky turnaj mužov a žien na stránke todor66.com 
* Hádzanársky turnaj na hrách na stránke terra.com 

Kategória:Hádzaná v 2007
Kategória:Hádzaná na Panamerických hrách
Kategória:Panamerické hry 2007
Nepozerám

**Nepozerám** je duet slovenského speváka Mira Jaroša a Barbary Haščákovej. Je tretím singlom z albumu Mira Jaroša s názvom #5. V 39. týždni sa stala 11. najhranejšou skladbou v slovenských rádiách.

## O skladbe
Pieseň pôvodne napísali Miro Jaroš a Marek Danko ako sólovú pesničku. Krátko pred vydaním ju Miro prepísal na duet a oslovil na spoluprácu Barbaru Haščákovú. Tá ponuku prijala a svoje časti nahrala v domácom štúdiu na Floride. Jarošovi doručila viac ako 50 stôp rôzne naspievaných verzií. Flash back remix nahrávky obsahuje úryvok z piesne Anjel, ktorá bola veľkým hitom Mc Erika a Barbary v roku 1995. Nahrávka v štýle 80tych rokov využíva tiež sample z pesničky Raspberry Beret od Princa z roku 1985. 

## Videoklip
Barbara kvôli nakrúcaniu videoklipu pricestovala na Slovensko. Dej sa odohráva v prezidentskom apartmáne hotela Sheraton. Ukazuje Barbaru vo vani, pred zrkadlom ako sa niekam chystá. Miro je na neurčitom mieste. V závere klipu sa dvojica stretáva v spoločnej spálni. Hudobná kritika prijala nahrávku vlažne. Bulvárne média ju označili za kontroverznú.

## Verzie skladby
* "Radio Edit"
* "Flashback Mix"
* "Video Mix"
* "Instrumental" 

## Referencie

Kategória:Piesne Mira Jaroša
Robert F. Furchgott

**Robert Francis Furchgott** (* 4. jún 1916, Charleston, Južná Karolína, USA – † 19. máj 2009 Seattle, Washington, USA) bol americký biochemik

V roku 1998 získal Nobelovu cenu za fyziológiu alebo medicínu za „objav signalizačných vlastností oxidu dusnatého, ako látky ovplyvňujúcej nervový systém hladkého svalstva“. Nobelovu cenu získal spoločne s Louisom Ignarrom a Feridom Muradom. Tento výskum viedol aj k vzniku lieku na erektilnú dysfunkciu – sildenafilu. Tento liek sa predáva pod obchodným názvom Viagra.

## Životopis
V rokoch 19561988 bol profesorom farmakológie na Brooklyn State University v New Yorku a od roku 1989 vyučoval na University of Miami. Bol tiež členom Národnej akadémie vied vo Washingtone.

V roku 1978 zistil, že bunky cievneho endotelu produkujú neznámu látku, ktorú nazval EDRF (endothelium-derived relaxing factor), ktorá spôsobuje uvoľnenie a rozšírenie ciev. V roku 1986 zistil, že EDRF je v skutočnosti oxid dusnatý.

## Referencie


## Iné projekty

## Externé odkazy
* Profil na nobelprize.org
* Biografia na nobelprize.org

## Zdroj

Kategória:Biochemici USA
Kategória:Nositelia Nobelovej ceny za fyziológiu alebo medicínu
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Osobnosti USA židovského pôvodu
Kategória:Osobnosti z Charlestonu (Južná Karolína)
Kategória:Chemici židovského pôvodu
Kategória:Členovia American Academy of Arts and Sciences
Ako kráľ

Ako kráľ je druhým singlom slovenského speváka Mira Jaroša z albumu #5. V 16. týždni sa nahrávka stala 14. najhranejšou domácou skladbou v slovenských rádiách.

## O skladbe
Pieseň Ako kráľ napísal Miro na ostrove Mljet v Chorvátsku počas plavby morom. Opisuje v nej svoje pocity a túžbu po voľnosti. Napriek tomu, že nebol plán nahrávku vydať ako rádiový singel, krátko po zverejnení na fanúšikovskej stránke si ju niektoré stanice vyžiadali a zaradili do rotácii.

## Verzie skladby
* "Radio Edit"
* "Radio Mix" (+ intro)"
* "Radio Mix" (- intro)

## Referencie

Kategória:Piesne Mira Jaroša
Kategória:Piesne z 2014
Second Severn Crossing

**Second Severn Crossing** je trámový most s hlavným rozpätím zaveseným preklenujúci rieku Severn na anglicko-waleských hraniciach. Most je jedna z troch spojníc cez rieku pri jej ústí.

Most bol postavený v rokoch 1992 – 1996 a otvorený 5. júna 1996 Princom Charlesom. Architektom mosta bol Ronald Weeks zo spoločnosti Percy Thomas Partnership. Most je  dlhý a mostovka je  široká. Hlavné rozpätie je zavesené a s dĺžkou  najdlhšie zavesené mostné rozpätie v krajine. Hlavné rozpätie je s pevninou na oboch stranách rieky spojené dvomi viaduktmi, ktoré majú po 23 rozpätiach s dĺžkou . Dva hlavné pylóny sú  vysoké. Mostovka sa nachádza  nad hladinou rieky Severn.
náhľad|center|Výstavba mosta

## Pozri aj
* Severn Bridge
* Severn Tunnel

## Referencie

## Iné projekty

Kategória:Cestné mosty vo Walese
Kategória:Cestné mosty v Anglicku
Kategória:Zavesené mosty
Kategória:Trámové mosty
Kategória:Architektúra z 1996
Kategória:Stavby v Gloucestershire
Navždy sám

**Navždy sám** je singel slovenského speváka Mira Jaroša. V 3. týždni sa stala 14. najhranejšou skladbou v slovenských rádiách.

Autor hudby aj textu je Miro Jaroš. Je to zároveň jeho prvá akustická nahrávka, ktorú produkoval s Igorom Baarom. Miro v nej opisuje prekliatie, ktoré sa podľa jeho slov skutočne stalo.

## O videoklipe
Dej videoklipu sa odohráva na byte. Miro čaká na svoju partnerku, ktorá sa vráti domov po nevere s iným mužom. Pohádajú sa a pri rozchode žena Mira prekľaje, aby ostal navždy sám. V závere klipu vidíme opusteného Mira, ako zomiera. Žena prichádza na pohreb s ospravedlnením, že jej je všetko ľúto. Berie so sebou živú urnu, ktorá je z Mirovho popola a zasadí ju do zeme vo svojej záhrade. Klip sa končí záberom na malý rastúci ker, ktorý vychádza z urny ako symbol pokračovania života.

Videoklip bol mnohými označovaný za morbídny. Vďaka mediálnym výstupom, ktoré prinášal prevažne bulvár, ktorý hlásal správy o spevákovej smrti, si ho hneď po uverejnení pozrelo v prvý deň takmer 100 000 ľudí. Maskovanie Mira na starca trvalo tvorcom takmer 2 hodiny.

## Verzie nahrávky
* „Radio edit“
* „Radio edit #2“
* „Rádio Instrumental“

## Referencie

Kategória:Piesne Mira Jaroša
Kategória:Piesne z 2013
Stanley B. Prusiner

**Stanley Benjamin Prusiner** (* 28. máj 1942, Des Moines, Iowa, USA) je americký lekár, profesor neurológie a biochémie na University of California, San Francisco.

V roku 1997 získal Nobelovu cenu za fyziológiu alebo medicínu za „objav priónov, infekčných proteínových častíc“.

## Životopis
Narodil sa v Des Moines v Iowe. Detstvo prežil tam a v Cincinnati v Ohiu, kde študoval na *Walnut Hills High School*. Potom nasledovalo štúdium na University of Pensylvania a University of California, San Francisco. 

Po získaní doktorátu študoval glutaminázu u *[[Escherichia coli]]* v laboratóriu Earla Stadtmana v NIH (National Institutes of Health). Strávil tu tri roky a potom sa vrátil na University of California (SF), kde pokračoval v štúdiu, bádaní a prednášaní v oblasti neurológie. V roku 1982 sformuloval priónovú teóriu. V súčasnosti prednáša neurológiu a biochémiu na University of California, San Francisco a University of California, Berkeley.

## Referencie


## Iné projekty

## Externé odkazy
* Profil na nobelprize.org
* Biografia na nobelprize.org

## Zdroj

Kategória:Lekári USA
Kategória:Chemici USA
Kategória:Biochemici USA
Kategória:Neurológovia USA
Kategória:Lekári židovského pôvodu
Kategória:Chemici židovského pôvodu
Kategória:Nositelia Nobelovej ceny za fyziológiu alebo medicínu
Kategória:Nositelia Wolfovej ceny za medicínu
Kategória:Nositelia Nobelovej ceny z USA
Kategória:Nositelia National Medal of Science
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Zahraniční členovia Kráľovskej spoločnosti
Kategória:Držitelia čestných doktorátov v Taliansku
Kategória:Osobnosti z Des Moines
Căbești

**Căbești** () je obec v Bihárskej župe v Rumunsku. Nachádza sa na juhovýchode župy a skladá sa z piatich dedín:  Căbești (sídlo obce), Gurbești, Goila, Josani a Sohodol.

## Demografia

## Turisticky atraktívne lokality
* Drevený kostol sv. Michala archanjela v dedine Josani, postavený roku 1798
* Drevený kostol v dedine Sohodol
* Drevený kostol Nanebovzatia panny Márie v dedine Goyla, postavený v 18. storočí, kultúrna pamiatka

## Zdroj

Kategória:Obce v Bihárskej župe v Rumunsku
Lysippos (rozlišovacia stránka)

**Lysippos** (*Lysippos*) môže byť:
* grécky dramatik v 5. stor. pred Kr., pozri Lysippos z Arkádie
* grécky sochár v 4. stor. pred Kr., pozri Lysippos
* olympijský víťaz v 2. stor. pred Kr., pozri Lysippos z Élidy
Hádzaná na Panamerických hrách 2015

**Hádzaná na Panamerických hrách 2015** bol hádzanársky turnaj v rámci multišportového podujatia Panamerických hier 2015. Konal sa v Toronte, v Kanade od 16.25. júla 2015, za účasti 8 mužských a 8 ženských tímov. Hádzanársky turnaj sa na hrách organizuje od roku 1987, a toto bolo jeho 8. vydanie. Zápasy sa odohrali v jednej z 10-tich hál budovy Direct Energy Centre. V mužskej kategórii získala titul , ktorá vo finálovom zápase zvíťazila nad . V ženskej kategórii piaty titul v rade získala , keď vo finále vyhrala nad .

Tento turnaj slúžil zároveň ako kvalifikácia panamerických družstiev na hádzanársky turnaj Letných olympijských hier 2016, ktoré sa uskutočnia v Rio de Janeiro. Kvalikovali sa naň iba víťazné družstvá v oboch kategóriách. V poradí ďalšie družstvo postúpilo do svetovej kvalifikácie o účasť na LOH 2016.

## Kvalifikácia
;Muži

;Kvalifikácia
Z pôvodnej štvorice tímov sa Mexiko a Kolumbia (4. a 5. družstvo na Stredoamerických a karibských hrách 2014) odhlásili.

;Ženy

;Kvalifikácia
Z pôvodnej štvorice tímov sa Dominikánska republika a Kolumbia (4. a 5. družstvo na Stredoamerických a karibských hrách 2014) odhlásili.

## Aréna

## Nasadenie do výkonnostných košov
Losovanie prebehlo 15. marca 2015 a družstvá boli nasadené do výkonnostných košov nasledovne:
;Muži

;Ženy

Pozn: Číslo v zátvorke udáva umiestnenie v neoficiálnom svetovom rebríčku k júnu, resp. novembru 2013.

## Výsledky
### Muži
#### Základné skupiny
##### Skupina A

##### Skupina B

#### Play off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play off
##### Stretnutia o 5.8. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy
 

## Referencie

## Externé odkazy
* Hádzaná na oficiálnej stránke Panamerických hier 2015  //
* Oficiálna stránka Panamerickej hádzanárskej federácie /
* Oficiálna stránka Panamerickej športovej organizácie /

## Zdroje
* Hádzanársky turnaj na štatistickej stránke hier  
* Panamerické hry 2015 na stránke Panamerickej hádzanárskej federácie 
* Hádzanársky turnaj mužov a žien Panamerických hier 2015 na stránke todor66.com 
* Hádzanársky turnaj mužov  a žien Panamerických hier 2015 na stránke the-sports  

Kategória:Hádzaná v 2015
Kategória:Hádzaná na Panamerických hrách
Kategória:Panamerické hry 2015
Lysippos z Élidy

**Lysippos** (*Lysippos*) bol olympijský víťaz v zápasení dorastencov v 2. stor. pred Kr.

Lysippos z Élidy zvíťazil v zápasení dorastencov pravdepodobne na 154. olympijských hrách v roku 164 pred Kr.  V Olympii sa zápasenie dorastencov zaradilo do programu na 37. hrách v roku 632 pred Kr. Zápasenie (*palé*) sa podobalo nášmu „*grécko-rímskemu"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.

Staroveký cestovateľ a spisovateľ Pausanias zaznamenal, že Lysippovi dali na počesť jeho olympijskeho víťazstva zhotoviť sochu, ktorú umiestnili v posvätnom okrsku olympijskej *Altidy*. Autorom jeho sochy bol sochársky majster Andreas z Argosu.    
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci z Élidy
Kategória:Víťazi starovekých olympijských hier v zápasení
Múzeum petržalského opevnenia

náhľad|Bunker B-S 4

**Múzeum petržalského opevnenia** je nezisková organizácia (občianske združenie), ktorá rekonštruuje a sprístupňuje verejnosti pechotný zrub (bunker) B-S 4 „Lány“. Každoročne organizuje v areáli pri bunkri dobové bojové ukážky súvisiace s rokom 1938. Deň konania ukážok je vždy najbližšia sobota k dňu výročia všeobecnej mobilizácie v ČSR, ktorá sa začala 23. septembra 1938.

## Pozri aj
* Zoznam petržalských bunkrov 

## Externé odkazy
* Stránka na slovakia.travel
* www.mpo.sk

Kategória:Múzeá v Bratislave
Kategória:Občianske združenia na Slovensku
Kategória:Petržalka
Lollipop

„**Lollipop**“ je anglický výraz pre „lízanku“. **Lollipop** (prípadne **Lollipops**), **Lollypop**, alebo **Lolly Pop** môže znamenať:

## Film
* *[[LollyPop]]* – indický film z roku 2008

## Hudba
### Hudobné divadlo
* *[[Lollipop (muzikál)|Lollipop]]* – Brodwayský muzikál z roku 1924

### Umelci
* Lollipop (skupina) – talianska dievčenská skupina
* Lollipop F, predtým Lollipop – taiwanská chlapčenská skupina
* Lolly Pop – americký sólový tanečník
* Die Lollipops – nemecká detská skupina, ale aj ich hudobný album
* Peropero Candies (The Lollipops) – japonská dievčenská skupina

### Album
* ''Lollipop'' (album) album z roku 2011 od Meat Puppets

### Piesne (príklady)
* „Lollipop“ (pieseň z roku 1958) – populárna pieseň od dua Ronald & Ruby, ktorého coververziu nahrali The Chordettes (počuť ju napríklad v *Hriešnom tanci*)
* „Lollipop“ – pieseň od juhokórejských skupín Big Bang a 2NE1
* „Lollipop“ – pieseň juhokórejskej dievčenskej skupiny f(x)
* „Lollipop“ – pieseň od Lil Wayne, ktorej coververziu nahrali aj Framing Hanley
* „Lollipop“ – pieseň od speváka Miku
* „Lollipop“ (Candyman) – pieseň, ktorú nahrala Aqua
* „Lollipop“ (Param Pam Pam) – pieseň od Alexandry Stanovej

## Iné použitie
* Android Lollipop version 5.0 – verzia mobilného operačného systému Google
* Lollipop (pornoherečka) – talianska pornoherečka (1970 – 2008)
* Lollipop (wrestling) známa aj ako Jaime Lynne (* 1979) – americká profesionálna wrestlerka
* Lollipop sequence numbering – číselná schéma použitá v smerovacích protokoloch
* Chicken lollipop – francúzske kuracie predjedlo
* Lollipop coral – druh plášťovca *Nephtheis fascicularis*

## Pozri aj
* *[[Lollipopaia]]* – rod húb
George Miller

**George Miller**, vlastným menom **George Miliotis**, (* 3. marec 1945, Chinchilla, Austrália) je austrálsky filmový režisér, scenárista a producent.

## Životopis
Po skončení strednej školy vyštudoval medicínu v Novom Južnom Walese. Spolu s bratom Chrisom natočili krátky film za ktorý získal svoju prvú filmársku cenu.

V roku 1971 začal študovať na Melbournskej univerzite filmové semináre. Jeho prvým filmovým debutom bol film *Violence In the Cinema, Part 1*. V roku 1979 natočil so začínajúcim hercom Melom Gibsonom prvý diel *Šialeného Maxa*. Rozpočet filmu bol iba 350 000 dolárov, ktoré si režisér zarobil ako začínajúci lekár. Film bol úspešný a zarobil niekoľkonásobne viac než boli jeho náklady.
Do roku 1985 natočil ešte dve pokračovania. K jeho najznámejším filmom patria *Čarodejnice z Eastwicku* a 2. diel prasiatka Babe. 

V roku 2007 získal Oscara za najlepší animovaný film *Happy Feet*.

14. mája 2015 mal premiéru film *[[Mad Max: Zbesilá cesta]]*. Postavu Maxa stvárnil Tom Hardy.

## Referencie


## Iné projekty

## Externé odkazy
* 
* 
*  
* Profil  

## Zdroj

Kategória:Austrálski režiséri
Kategória:Scenáristi
Kategória:Filmoví producenti
Kategória:Držitelia Oscara
Kategória:Držitelia Critics' Choice Movie Awards
Kategória:Osobnosti z Brisbane
Brimias z Élidy

**Brimias** (*Brimias*) bol v starovekom Grécku olympijský víťaz v boxe.

Brimias z Élidy bol v starovekej Olympii korunovaný vencom za víťazstvo v boxe. Dátum jeho olympijského víťazstva je neznámy. Box sa stal olympijskou disciplínou na 23. hrách v roku 688 pred Kr. Antický box (pygmé) mal voľnejšie pravidlá ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.

Staroveký autor Pausanias zaznamenal, že sochu Brimia videl v posvätnom okrsku olympijskej *Altidy*. Stála za sochou Filónida z krétskeho Chersonesu, jazdeckého posla Alexandra Veľkého.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy
Filónides

**Filónides** alebo **Filónidés** (*Filónides*, iný prepis: *Filónidés*) môže byť:
* staroveký grécky lekár, pozri Filónides (lekár)
* jazdecký posol Alexandra Veľkého, pozri Filónides z Chersonesu
* grécky filozof v 2. stor. pred Kr., pozri Filónides z Laodikeie